NEWS เผยงบฯ Q2/58 ขาดทุนลดลง 36% หลังรายได้ธุรกิจสื่อเพิ่มขึ้น
NEWS เผยงบฯ Q2/58 ขาดทุนลดลง 36% เหลือขาดทุน 120.89 ลบ. จาก 190.07 ลบ. เมื่อปีก่อน หลังมีรายได้ธุรกิจสื่อเพิ่มขึ้น ขณะที่ช่วง 6 เดือนแรกขาดทุนเพิ่มขึ้น 11% เป็นขาดทุน 294.50 ลบ. จากขาดทุน 266.52 ลบ. เมื่อปีก่อน
17 ส.ค. 2558

บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 120.89 ล้านบาท หรือขาดทุนสุทธิ 0.019 บาทต่อหุ้น ขาดทุนลดลง36 % จากช่วงเดียวกันของปีก่อนที่มีผลขาดทุนสุทธิ 190.07 ล้านบาท หรือขาดทุนสุทธิ 0.299 บาทต่อหุ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 294.50ล้านบาท หรือขาดทุนสุทธิ 0.047บาทต่อหุ้น ขาดทุนเพิ่มขึ้น11% จากช่วงเดียวกันของปีก่อนที่มีผลขาดทุนสุทธิ 266.52ล้านบาท หรือขาดทุนสุทธิ 0.565บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากไตรมาส 2/2558 บริษัทมีรายได้จากการดําเนินงานรวมเพิ่มขึ้น 20 ล้านบาท เพิ่มขึ้นจากรายได้ส่วนงานธุรกิจเกี่ยวกับสื่อเพิ่มขึ้นจากงวดเดียวกันของปีก่อน 22.270 ล้านบาท